ΔΙΑΤΑΞΗ ΤΟΥ ΔΙΚΑΣΤΗΡΙΟΥ (έβδομο τμήμα)
της 9ης Δεκεμβρίου 2009
Υπόθεση C-528/08 P
Luigi Marcuccio
κατά
Ευρωπαϊκής Επιτροπής
«Αίτηση αναιρέσεως – Υπάλληλοι – Κοινωνική ασφάλιση – Σιωπηρή απόρριψη της αιτήσεως επιστροφής σε ποσοστό 100 % ορισμένων ιατρικών εξόδων στα οποία υποβλήθηκε ο υπάλληλος – Διάταξη με την οποία το Δικαστήριο Δημόσιας Διοίκησης κρίνει εαυτό αναρμόδιο – Αίτηση αναιρέσεως εν μέρει προδήλως απαράδεκτη και εν μέρει προδήλως αβάσιμη»
Αντικείμενο: Αίτηση αναιρέσεως κατά της διατάξεως του Πρωτοδικείου (τέταρτο τμήμα), της 9ης Σεπτεμβρίου 2008, T‑144/08, Marcuccio κατά
Επιτροπής, με την οποία το Πρωτοδικείο [νυν Γενικό Δικαστήριο] απέρριψε ως απαράδεκτη την αίτηση ακυρώσεως της αποφάσεως με
την οποία απορρίφθηκε η αίτηση του προσφεύγοντος να καλυφθούν κατά ποσοστό 100 % ορισμένα ιατρικά έξοδα, καθώς και αίτημα
να υποχρεωθεί η Επιτροπή να καταβάλει στον προσφεύγοντα ποσό 89,56 ευρώ ως συμπλήρωμα της αποδόσεως των ιατρικών εξόδων του
ή ως αποζημίωση λόγω ζημίας που υπέστη.
Απόφαση:      Η αίτηση αναιρέσεως απορρίπτεται. Ο L. Marcuccio καταδικάζεται στα δικαστικά έξοδα.
Περίληψη
Αναίρεση – Λόγοι – Εσφαλμένη εκτίμηση των πραγματικών περιστατικών – Απαράδεκτο – Έλεγχος, εκ μέρους του Δικαστηρίου, των
υποβληθέντων ενώπιον του Πρωτοδικείου πραγματικών περιστατικών – Αποκλείεται πλην της περιπτώσεως παραμορφώσεως του περιεχομένου
των εν λόγω στοιχείων
(Άρθρο 225 ΕΚ· Οργανισμός του Δικαστηρίου, άρθρο 58)